CELEX: 32016D1367
Language: hu
Date: 2016-08-10 00:00:00
Title: A Bizottság (EU) 2016/1367 végrehajtási határozata (2016. augusztus 10.) az afrikai sertéspestis lengyelországi előfordulásával összefüggő egyes védekezési intézkedésekről (az értesítés a C(2016) 5278 számú dokumentummal történt) (EGT-vonatkozású szöveg)

11.8.2016   
            
            
               HU
            
            
               Az Európai Unió Hivatalos Lapja
            
            
               L 216/26
            
         A BIZOTTSÁG (EU) 2016/1367 VÉGREHAJTÁSI HATÁROZATA
   (2016. augusztus 10.)
   az afrikai sertéspestis lengyelországi előfordulásával összefüggő egyes védekezési intézkedésekről
   
      
         (az értesítés a C(2016) 5278 számú dokumentummal történt)
      
   
   (Csak a lengyel nyelvű szöveg hiteles)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   mivel:
   
               (1)
            
            
               Az afrikai sertéspestis a házisertéseket és a vaddisznókat sújtó fertőző vírusos betegség, amely súlyosan érintheti a sertéstenyésztés jövedelmezőségét, megzavarva az Unión belüli kereskedelmet és a harmadik országokba irányuló exportot.
            
         
               (2)
            
            
               Afrikai sertéspestis kitörése esetén fennáll a veszély, hogy a kórokozó más sertéstenyésztő gazdaságokra, illetve vaddisznókra is átterjed. Ennek következtében – az élő sertések vagy az azokból előállított termékek kereskedelme révén – átterjedhet egyik tagállamból a másikba, vagy harmadik országokba is.
            
         
               (3)
            
            
               A 2002/60/EK tanácsi irányelv (3) az Unió területén alkalmazandó minimumintézkedéseket határoz meg az afrikai sertéspestis elleni védekezésre vonatkozóan. A 2002/60/EK irányelv 9. cikke előírja, hogy az említett betegség kitörése esetén védő- és megfigyelési körzeteket kell létrehozni, melyekben az irányelv 10. és 11. cikkében rögzített intézkedéseket kell alkalmazni.
            
         
               (4)
            
            
               Lengyelország tájékoztatta a Bizottságot az afrikai sertéspestissel kapcsolatosan a területén fennálló helyzetről, és a 2002/60/EK irányelv 9. cikke értelmében védő- és megfigyelési körzeteket hozott létre, melyekben az említett irányelv 10. és 11. cikkében említett intézkedések alkalmazandók.
            
         
               (5)
            
            
               Az Unión belüli kereskedelem szükségtelen megzavarását megelőzendő, valamint a harmadik országok által létrehozott indokolatlan kereskedelmi akadályok elkerülése érdekében az érintett tagállammal együttműködve indokolt uniós szinten meghatározni a Lengyelország által az afrikai sertéspestis tekintetében kijelölt védő- és megfigyelési körzeteket.
            
         
               (6)
            
            
               Ennek megfelelően e határozat mellékletében fel kell tüntetni a Lengyelországban védő- és megfigyelési körzetként azonosított területeket.
            
         
               (7)
            
            
               Az intézkedések alkalmazását annyiban kell korlátozni, hogy elegendő idő álljon rendelkezésre a járványügyi vizsgálat céljára, és felül lehessen vizsgálni a meghozott intézkedéseket.
            
         
               (8)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Lengyelország gondoskodik arról, hogy a 2002/60/EK irányelv 9. cikkének megfelelően kialakított védő- és megfigyelési körzetek magukban foglalják legalább az e határozat mellékletében védő- és megfigyelési körzetekként felsorolt területeket.
   2. cikk
   Ezt a határozatot 2016. szeptember 30-ig kell alkalmazni.
   3. cikk
   Ennek a határozatnak a Lengyel Köztársaság a címzettje.
   
      Kelt Brüsszelben, 2016. augusztus 10-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 395., 1989.12.30., 13. o.
   
   
      (2)  HL L 224., 1990.8.18., 29. o.
   
   
      (3)  A Tanács 2002. június 27-i 2002/60/EK irányelve az afrikai sertéspestis elleni védekezésre vonatkozó külön rendelkezések megállapításáról, valamint a fertőző sertésbénulás (Teschen-betegség) és az afrikai sertéspestis tekintetében a 92/199/EK irányelv módosításáról (HL L 192., 2002.7.20., 27. o.).
   
      MELLÉKLET
      
                  Lengyelország
               
               
                  Az 1. cikkben említett területek
               
            
                  Védőkörzet
               
               
                  E védőkörzet külső határát a következők alkotják:
                  
                              a)
                           
                           
                              keleten: Sanie Dąb falu északi határától a Sanie Dąb falutól Kołaki Koscielne faluig vezető út déli része a Dąb folyóval való találkozással együtt, majd délkeletre a Dąb folyó mentén, majd az erdő széle mentén Tybory-Olszewo falu nyugati határáig, majd a Tybory-Olszewo falutól Tybory-Kamianka faluig vezető út mentén, majd Tybory-Kamianka falu nyugati határa a Tybory-Kamianka falutól Jabłonka Kościelna faluig vezető útig, majd dél felé a Kamianka tavat a Jabłonka folyóval összekötő vízfolyásig, majd a vízfolyásnak a Jabłonka folyóval való találkozásáig, majd egyenes vonalban délre a 66-os útnak a Jabłonka Kościelna falutól Miodusy-Litwa faluig vezető úttal való találkozásáig;
                           
                        
                              b)
                           
                           
                              délen: a 66-os úton a Jabłonka folyónak a 66-os úttal való találkozásától nyugatra, majd Faszcze falu déli határa mentén a Jabłonka folyóig, majd a Jabłonka folyó mentén nyugatra Wdziękoń Pierwszy falu és Wdziękoń Drugi falu határáig, majd egyenes vonalban északra a 66-os útig, majd a 66-os úton nyugatra a vízfolyásnak a 66-os úttal Wdziękoń Pierwszy falu magasságában való találkozásáig;
                           
                        
                              c)
                           
                           
                              nyugaton: a vízfolyás mentén északra az erdő széléig, a grabówkai természetvédelmi körzet keleti határa mentén, majd a Grabówka falutól Wróble-Arciszewo faluig vezető úttól keletre az erdő széle;
                           
                        
                              d)
                           
                           
                              északon: egyenes vonalban a Dąb folyóig keletre Czarnowo Dąb falutól délre, majd keletre egyenes vonalban Sanie Dąb falu északi határáig, a Sanie Dąb falutól Kołaki Koscielne faluig vezető útig.
                           
                        
            
                  Megfigyelési körzet
               
               
                  E megfigyelési körzet külső határát a következők alkotják:
                  
                              a)
                           
                           
                              keleten: Stare Niziołki falu magasságában Wysokomazowiecki és Zambrowski járás határától egyenes vonalban a Rokietnica folyóval Grodzkie Szczepanowięta és Nowe Grodzkie falvak közötti találkozásig, majd egyenes vonalban Wnory Wiechy faluig, majd délre az út mentén és keletre Chojane Piecki, Kalinowo-Solki, Kalinowo Czosnowo, Buczyno Mikosy falvak határa mentén Brzóski-Gromki faluig, majd egyenes vonalban délre a Brok folyóig, Brzóski-Falki falu keleti határáig, majd egyenes vonalban a 66-os útig, Włosty-Olszanka falu északi határáig, majd délre a 66-os úton az erdő széléig;
                           
                        
                              b)
                           
                           
                              délen: egyenes vonalban délnyugatra Dąbrowa-Zabłotne falu déli határa mentén Dąbrowa Wielka falu déli határáig, majd a Krzeczkowo Mianowskie falutól délre haladó egyenes vonalban nyugat felé Zaręby-Choromany falu magasságában Podlaskie régió határáig;
                           
                        
                              c)
                           
                           
                              nyugaton: Podlaskie régió határa mentén a 63-as útig, majd tovább Podlaskie régió határa és Srebrny Borek falu nyugati határa mentén a 8-as útig, Ostrożne falu nyugati határa mentén, majd északra Krajewo-Łętowo, Krajewo-Borowe és Krajewo-Ćwikły falu nyugati határán, majd egyenes vonalban Zbrzeżnica falu nyugati és északi határa mentén a 63-as útig, majd a 63-as úton északra Polki-Teklin falu szélességi fokáig;
                           
                        
                              d)
                           
                           
                              északon: egyenes vonalban keletre Polki-Teklin falut is beleértve a Zambrowski és Łomżyński járás közötti határig, a Kossaki-Nadbielne falu szélességi foka által meghatározott pontig, majd egyenes vonalban Kossaki-Nadbielne falutól délre és Kałęczyn-Walochy falu fölött, majd a 679-es útnak a Rutki-Kossaki faluból Kalinówka-Basie faluba vezető úttal való kereszteződéséig, majd Rutki-Kossaki falu déli határa mentén a 11 Listopada utcának az S8-as úttal való kereszteződéséig, majd egyenesen Górskie-Ponikły Stok falu fölött, valamint Modzele-Górki és Olszewo Przyborowo falu keleti határa Zambrowski és ysokomazowiecki járás határáig Stare Niziołki falu szélességi fokánál.